મોરબી નગરપાલિકાના ૨૪૨.૭૧ કરોડના બજેટને આજે જનરલ બોર્ડમાં ભારે હોબાળા બાદ મંજૂરી મળી હતી આ બોર્ડમાં દરેક એજન્ડાને મતદાન ઉપર લેવા બાબતે તેમજ બજેટ સહિતના એજન્ડા અને મિનિટ બુકમાં છેડછાડ બાબતે અને લોકોના પ્રાથમિક પ્રશ્નો ઉકેલવામાં કોંગ્રેસ શાસિત પાલિકા નિષ્ફળ જવા બાબતે ભાજપના સભ્ય જયરાજસિંહ જાડેજાએ શર્ટ કાઢીને ઉગ્ર વિરોધ દર્શાવ્યો હતો સભામા સતત પોણા બે કલાક સુધી આ હોબાળો ચાલ્યો હતો મોરબી નગરપાલિકાની ચાર મહિના બાદ આજે સામાન્ય સભા મળી હતી જેમાં ભાજપના ૨૦ અને કોંગ્રેસના ૨૪ સભ્યોએ હાજરી આપી હતી જનરલ બોર્ડમાં શરૂઆતથી જ ભાજપના જયરાજસિંહ સહિતના સભ્યોએ ભારે વિરોધ નોંધાવ્યો હતો નગરપાલિકા પ્રમુખે એક નંબરનો એજન્ડા પેન્ડિંગ રાખીને બાકીના એજન્ડા ઉપર એક સાથે મતદાન કરવાનું કહેતા ભાજપે એવી માંગ કરી હતી કે દરેક એજન્ડા ઉપર મતદાન કરવામાં આવે.